Karl-Wilhelm Sirkka

Karl-Wilhelm Sirkka (født 1939) er en norsk politiker, aktivist og forretningsmann.

 Liv og virke 
Han har sin utdannelse fra Bedriftsøkonomisk Institutt, Transportøkonomisk institutt og Universitetet i Tromsø. Han har vært amanuensis ved transportlinjen ved Møre og Romsdal distriktshøgskole, Molde.«Karl-Wilhelm Sirkka 60 år 4. oktober». NTB. 22. september 1999.

Sirkka var i sin ungdom medlem av Unge Høyres sentralstyre, redaktør i Finnmark Tidende og fylkessekretær i Finnmark Høyre.

Fra 1969 til 1979 var Sirkka kontorsjef, senere administrerende direktør i Troms Innland Rutebil (nå TIRB). Han hadde permisjon for å være sekretær for kommunalråd for samferdsel og havn Erik Mår i Oslo kommune fra 1972 til 1973.

Sirkka var fra 1980 til 1984 administrerende direktør i Fiskeindustriens landsforening (senere en del av Fiskeri- og havbruksnæringens landsforening) og fra 1981 til 1982 statssekretær for statsråd Inger Koppernæs i Samferdselsdepartementet.

Sirkaa var fra 1984 til 1989 rådgiver i konsulent- og utbyggingsselskapet Barlindhaug i Tromsø, deretter selvstendig konsulent til han ble pensjonist.

Sirkka er, sammen med Jarl Hellesvik, en av forgrunnskikkelsene i Organisasjonen for etnisk og demokratisk likeverd (EDL), som bestrider at samer skal ha særskilte rettigheter som urfolk.

 Referanser 

Kategori:Statssekretærer fra Høyre
Kategori:Statssekretærer i Regjeringen Willoch
Kategori:Tillitsvalgte i Unge Høyre
Kategori:Norske næringslivsledere
Kategori:Norske redaktører
Kategori:Norske siviløkonomer fra BI
Kategori:Personer fra Vadsø kommune